

OAJ:n Pohjois-Pohjanmaan alueyhdistyksen jäsenyhdistysten hallitukset

OAJ:n Kainuun alueyhdistyksen jäsenyhdistysten hallitukset

## VUODEN 2021 HYVÄN OPETTAJAN TUNNUSTUSPALKINTO

Oulun lääninhallituksen sivistysosasto teki vuonna 2000 aloitteen, että opettajan työn yleisen arvostuksen kohottamiseksi palkitaan yksi Oulun läänin opettaja vuosittain hyvän opettajan palkinnolla. OAJ:n Kainuun alueyhdistys ja OAJ:n Pohjois-Pohjanmaan alueyhdistys jatkavat alueillaan tätä perinnettä.

Alueyhdistysten hallitukset kehottavat jäsenyhdistystensä hallituksia käynnistämään omalla toiminta-alueellaan HYVÄ OPETTAJA -ehdokkaan etsimisen. **Tunnustuksen saajaa voi ehdottaa jokainen alueyhdistyksien jäsenyhdistys riippumatta koulutusasteesta.**

Tunnustuksen saaja valitaan kaksivaiheisesti. Alueyhdistysten hallitukset käsittelevät alueeltaan tulleet esitykset, joista OAJ Kainuu valitsee yhden ja OAJ Pohjois-Pohjanmaa kaksi ehdokasta edelleen esitettäväksi. Lopullisen valinnan tekee hallitusten esityksistä tänä vuonna kansanedustaja Tuomas Kettunen.

HYVÄ OPETTAJA -tunnustuksen saaja julkistetaan Educa-messujen yhteydessä tammikuun lopussa 2022.

Hyvän opettajan valinnassa painotetaan vahvaa opettajuutta.

**Palkinnon arviointikriteerit:**

1. **on karismaattinen persoona, jolla on nöyryyttä ja viisautta**
2. **osaa hyvin opettaa ja kasvattaa**
3. **on taitava ja innostava**
4. **osallistuu opetuksen kehittämistyöhön**
5. **panee persoonansa peliin**
6. **positiivinen elämänasenne heijastuu oppilaisiin, opettajatovereihin ja koteihin**
7. **toteuttaa hyvää yhteistyötä kodin ja muiden yhteistyötahojen kanssa**

Yhdistyksiä pyydetään lähettämään ehdotuksensa perusteluineen 21.11.2021 **mennessä**

OAJ Pohjois-Pohjanmaan alueelta toimistosihteeri Päivi Pykylle toimistosihteeri@oajpohjoispohjanmaa.fi

OAJ Kainuun alueelta OAJ Kainuun sihteeri Eija Pekkoselle

eija.pekkonen@kamk.fi

Puheenjohtaja Ari-Pekka Sirviö, OAJ Pohjois-Pohjanmaa

Puheenjohtaja Erika Mankinen, OAJ Kainuu